నిన్నటి కన్నా ఈ రోజు మెరుగయ్యావు. 21.08.
ఇది సరిపోదు. ట్రాక్ జట్టులో స్థానం సంపాదించాలి.
కొత్త స్కూలు సంవత్సరం కోసం నీకు చిన్న బహుమతి సిద్ధం చేశాను,
మిస్టర్ ఎయిత్ గ్రేడర్.
ఇది పెద్దగా ఉంది.
అవును, నీకు సరిపోతుంది అనుకున్నాను.
ఈ వేసవిలో నువ్వు కొద్దిగా పెరిగావు.
లేదు. నేను పెరగలేదు.
-కావాలంటే తిరిగి ఇచ్చేయచ్చు. -వద్దు.
ఇది బాగానే ఉంది, అమ్మా. థాంక్స్.
మీ బైక్ తాళం వేయబడింది.
జేకబ్! హేయ్, మిత్రమా. స్కూల్లో మళ్లీ మొదటి రోజు. ఎలా అనిపిస్తోంది?
ఈ క్లాసులో కూడా మళ్లీ పాత విద్యార్థులే కదా.
అందులో పెద్ద విశేషం ఏముంది?
-ఓహ్, విను. ఇది గొప్పగా ఉండబోతుంది. -నువ్వు ఏదో భ్రమలో ఉన్నావు.
"ఆశాభావం" అనే పదం సరైనది.
ఇదిగో. పట్టుకో.
న్యూటన్ మిడిల్ స్కూల్ అన్వేషించు కలలు కను కనుగొను
హేయ్! పునఃస్వాగతం, విద్యార్థులారా.
-హేయ్, అదిగో శారా. -ఎక్కడ?
విద్యార్థులకు పునఃస్వాగతం.
ఎలా నడుస్తోంది?
జేకబ్, హాయ్! హేయ్, జిమీ.
-హేయ్. -నీ స్పోర్ట్స్ క్యాంప్ ఎలా గడిచింది?
గొప్పగా ఉంది. కానీ గత వారం నా మోకాలు విరగ్గొట్టుకున్నాను.
-గాయం గట్టిగా తగిలినట్లుంది. -గట్టిగానే తగిలింది.
చాలా నొప్పి పెట్టింది. కానీ ఇప్పుడు ఫర్వాలేదు.
-స్కూల్ అయ్యాక బాస్కెట్ బాల్ ఆడదామా? -మరి నీ మోకాలి గాయం?
ఇప్పుడు బాగానే ఉందని డాక్టర్ చెప్పారు. పైగా, మిమ్మల్ని ఒంటి మోకాలితోనే నేను ఓడించగలను.
శారా, చాలు.
కలుద్దాం.
ఆగు, బాస్కెట్ బాల్ ఏంటి? ఈ ఏడాది నువ్వు ట్రాక్ కి ప్రయత్నిస్తానని చెప్పావనుకుంటా.
నేను అదే చెప్పాను.
నేను ప్రతి రోజూ ప్రాక్టీసు చేస్తున్నాను, ప్రతీసారి వేగం పెంచుతున్నాను.
ఈ వారం జట్టు ఎంపిక జరుగుతోంది. నేను సిద్ధంగా ఉన్నాను.
అదీ, అలా ఉండాలి మరి.
నేను ఒక కోచ్ ని నియమించుకోవాలి. బహుశా నేను జట్టు కెప్టెన్ కూడా కాగలను.
అయితే మన ఇద్దరం భ్రమల్లోనే ఉన్నాం.
పొజిషన్లో ఉండండి! సిద్ధంకండి! వెళ్లండి!
పరిగెత్తండి!
మంచి ప్రయత్నం, జేకబ్.
ఇక్కడ ఉన్న అందరి కన్నా ఎక్కువ తపన నీకే ఉంది,
కానీ నీ ఎత్తు తక్కువ కావడమే బాధాకరం.
ఆ కుర్రాళ్లు ప్రతీసారి నిన్ను దాటి దూసుకుపోతున్నారు.
వాళ్ల అడుగుకి నీ మూడు అడుగులు సమానం.
ఇది కేవలం భౌతిక శాస్త్రం.
బహుశా నీకు సరిపోయే ఆట మరేదయినా ప్రయత్నించాలేమో.
ఎలాంటిది?
-బౌలింగ్. -అయితే, నాకు జట్టులో చోటు లేదా?
నా ఉద్దేశం, నీలాంటి పొట్టి కుర్రాడు, తక్కువ గురుత్వాకర్షణ కేంద్రం.
నువ్వు అదరగొడతావు. దాని గురించి ఆలోచించు.
బౌలింగ్? అది కూడా ఒక ఆటేనా అసలు?
డిబేట్ జట్టులో ఎందుకు చేరకూడదు? వాళ్లు చెమటలు చిందిస్తుంటారు.
చూడు, జేకబ్. నువ్వు మరీ అతిగా స్పందిస్తున్నావు, సరేనా?
నేను సరిగ్గానే స్పందిస్తున్నా అనుకుంటా. పొట్టిగా ఉన్నందుకు బాధేస్తుంది.
బహుశా కొన్నాళ్ళలో వేగంగా పొడవవుతావేమో? నాకు తెలియదు.
మా కుటుంబ సభ్యుల్ని చూశావా?
మా తాతయ్య ఎత్తు అందరికంటే ఎక్కువ, ఐదడుగుల ఐదు అంగుళాలు.
నువ్వు యోగా ప్రయత్నించవచ్చు.
అది నీ వెన్నుముకని సాగదీసే అవకాశం ఉంది.
నువ్వు సరిగ్గా చెప్పావు.
నన్ను పొడవుగా చేసేది ఏదో నేను అది తెలుసుకోవాలి.
ఆగు, వద్దు. నేను చెప్పింది అది కాదు అనుకుంటా.
విలోమ చికిత్స అని ఒకటి ఉంది, అందులో మనల్ని తల్లకిందులుగా వేళ్లాడదీస్తారు.
నా ఉద్దేశం, గబ్బిలానికి అది సరిపోతుంది.
ఆగు. ఇది పనికొచ్చేలా ఉంది.
"ఎదుగుదల పెంచే సరికొత్త టెక్నాలజీతో మీ శరీర దృఢత్వాన్ని ఇంకా స్థాయిని పెంచుకోండి.
సత్వర ఫలితాలు. వ్యాయామం అవసరం లేదు."
-సరే. ఇది అబద్ధపు మాటల్లా అనిపించడం లేదు. -ఇంకా ఇది ఉచితం.
హేయ్!
చూడు, నీకు జట్టులో చోటు రానందుకు నిరాశపడ్డాను,
కానీ ఈ మోసంలో మాత్రం నిన్ను పడనివ్వను.
-సరిగ్గా చెప్పావు. -నువ్వు పొట్టివాడివి.
నాకు పెద్ద పాదాలు ఉన్నాయి. దానిని అంగీకరించు.
నీ పాదాలు చాలా పెద్దగా ఉన్నాయి.
ఆ విషయం నీకు ఎందుకు చెప్పాను?
సరే. ఇంక బయలుదేరతాను.
ఆలస్యం అయితే, నాకు స్కూలులో పనిష్మెంట్ ఇచ్చారని మా అమ్మ అనుకుంటుంది.
తరువాత కలుస్తాను.
"ఈ అవకాశం గురించి మరిన్ని వివరాలు తెలుసుకోవాలి అనుకుంటున్నారా?"
అవును!
ప్రెస్
హాయ్. నేను ఒక సభ్యత్వం తీసుకున్నాను, వాళ్లు ఇక్కడికి రమ్మన్నారు.
హలో? ఇక్కడ ఎవరైనా ఉన్నారా?
నేను టెస్ట్ సబ్జెక్ట్ 13 గా మీకు చెప్పమన్నారు.
డికంటామినేషన్ ప్రారంభం
పూర్తయింది. దయచేసి ముందుకు నడవండి.
సబ్జెక్ట్ 13, కుర్చీలో కూర్చో.
మీ తల్లిదండ్రుల ఆమోదం ఉందని భావిస్తున్నాను.
నీ దరఖాస్తు సక్రమంగా ఉన్నట్లు కనిపిస్తోంది.
వైద్యపరమైన ప్రయోగం కోసం నీ పేరుని నమోదు చేసుకున్నావు.
-అవును, ఇది ఒక ప్రయోగం లాంటిది. -ఇది ఒక నియంత్రిత పరీక్ష.
ఈ విధానంలో నీ శరీర వ్యవస్థలోకి సూక్ష్మమైన మెడికల్ రోబోలను ఇంజెక్ట్ చేస్తాము.
ఒకసారి మీ డిఎన్ఎ కి కోడ్ అయ్యాక,
అవి పీయూష గ్రంథిని మరింత వేగవంతం చేసి నీ శరీరం పెరుగుదలకు దోహదం చేస్తాయి.
రోబోలు. నా శరీరంలోకి వస్తాయా!
వీటికి స్పష్టమైన పదం "మెడిబోట్స్."
డిఎన్ఎ శాంపిల్ కోసం నువ్వు రక్తం ఇస్తావా లేక వెంట్రుకలు ఇస్తావా?
వెంట్రుకలు. ఖచ్చితంగా వెంట్రుకలే.
ఆగు. దానిని నా చేతికి గుచ్చబోతున్నావా?
ఇది నీ చెవిలోకి వెళుతుంది.
ఇది నన్ను ఖచ్చితంగా పొడగరిని చేస్తుందా?
నువ్వు ఈ ప్రయోగంలో పాల్గొనడానికి సంశయిస్తుంటే, నాకింకా వెయిటింగ్ లిస్టు ఉంది.
లేదు. నేను టెస్ట్ సబ్జెక్ట్ 13 కాదల్చుకున్నాను.
ఏం జరిగింది?
అపస్మారక స్థితిలోకి వెళ్లడం సాధారణం.
ఇప్పుడు సమయం ఎంత?
నేను డిన్నర్ కి ఆలస్యంగా వెళితే, మా అమ్మ అరుస్తుంది.
నీ శరీరంలో తిరిగే మెడిబోట్స్ కి ఈ కంట్రోల్ యూనిట్ అనుసంధానమై ఉంటుంది.
వాటి పనితీరును పెంచడానికి లేదా తగ్గించడానికి ఇది నొక్కాలి.
కావాలంటే నేను వాటి పనితీరుని పెంచగలుగుతానా?
వారంలోగా మార్పులు చేయడం మంచిది కాదు.
ముఖ్యంగా గుర్తుంచుకో, నీ ఎదుగుదల ప్రక్రియ ప్రారంభమైంది గనుక,
నీకు మామూలుగా కంటే ఎక్కువ ఆకలి వేయవచ్చు.
నువ్వు ఇంక వెళ్లవచ్చు… కానీ ముందు ఇది తాగు.
ఇది మెడిబోట్స్ కి ఇంధనం.
ఐరన్, క్రోమియం, ట్రిటియం, ఫోస్ఫోరెసెంట్ ఐసోటోప్స్.
ఆ మిశ్రమం ఇది.
బాబూ, నాకు ఆకలిగా ఉంది.
మార్నింగ్. పాన్ కేక్స్ తింటావా?
అవును! చాలా తింటాను.
సరే, వెంటనే వండి పెడతాను. ఆ పైజామాలు కురచ అయ్యాయా?
అది పనిచేసింది!
నా ఉద్దేశం, అవును. అవి కురచ అయ్యాయి, అనుకుంటా.
సాధించా!
హేయ్, జేకబ్.
థాంక్యూ, జేకబ్.
-మరేం ఫర్వాలేదు, ఎమిలీ. -తను జేకబ్.
-హేయ్, ఏంటి సంగతి, జేకబ్? -హలో, జిమీ.
నువ్వు ఏం చేశావు?
-నీ ఉద్దేశం ఏంటి? -నువ్వు తేడాగా కనిపిస్తున్నావు.
-అంటే, నేను… -నువ్వు ఆత్మవిశ్వాసంతో ఉన్నావు.
ఏమన్నావ్? నేను ఎప్పుడూ ఆత్మవిశ్వాసంతోనే ఉంటాను.
-బాబూ, ప్రీస్కూల్ నుండీ నువ్వు నాకు తెలుసు. -మంచిది.
బహుశా గతంలో నేను కొద్దిగా మానసికంగా ఎదిగి ఉండలేదేమో.
కానీ నేను పరిణితి చెందాను.
నేను అలా అనుకోను.
నేను క్లాసుకు వెళ్లాలి. కలుస్తాను.
నాకు తెలుసు! నీ ముఖంలో మచ్చలు పోయాయి.
నాకేమీ మొటిమలు లేవు. ఉన్నాయా? ఎక్కడ?
మళ్లీ థాంక్స్, జేకబ్.
ఫర్వాలేదు.
-ఓడిపోవడానికి సిద్ధమా? -తప్పకుండా.
కానీ నన్ను ఎవరు ఓడిస్తారు?
బాగుంది.
నువ్వు ఎప్పుడూ ఇలా ఆడలేదు.
నేను ఏం చెప్పగలను? నేను కొత్త మనిషిని.
నీ మోకాలు!
నువ్వు బాగానే ఉన్నావా?
నటించా.
నువ్వు ఇలా పాయింట్లు గెలిస్తే, నేను పెద్దగా హర్షించను.
ఈ వేసవి తరువాత నీలో వేగం పెరిగింది.
నేను ట్రాక్ కోసం శిక్షణ తీసుకుంటున్నా.
-మరి జట్టులో చేరావా? -ఇంకా లేదు, కానీ నేను ఖచ్చితంగా చేరతాను.
తరువాత కలుద్దాం. మళ్లీ ఆడదాం. శనివారం. మా ఇంట్లో.
నేను వస్తాను.
పరిగెత్తు! పద!
నువ్వు దాదాపు చేరుకున్నావు!
-హేయ్, కోచ్! -జేకబ్.
నాకు మరొక అవకాశం ఇవ్వగలరా?
నువ్వు బోలింగ్ ఆడటం లేదు, కదా?
నేను ఇది చేయగలనని నాకు తెలుసు. నేను వేసవి సెలవుల్లో సాధన చేశాను.
దయచేసి వినండి.
అలాగే.
వచ్చే వారం నీకు మరొక అవకాశం ఇస్తాను, సరేనా?
వచ్చే వారం.
అయితే నేను దీనిని కొద్దిగా పెంచుతాను.
అవును! నా రికార్డు టైమ్ ని నేనే అధిగమించాను.
థాంక్యూ.
పిజ్జా ఆర్డరు చేశావా? మనం ఒక గంటలో డిన్నర్ చేయబోతున్నాం.
కంగారుపడకు. నేను అది కూడా తింటాను.
హేయ్, నువ్వు పొడవు అయినట్లున్నావు.
నేను వంగడం మానేశాను. నువ్వు చెప్పావు కదా.
నువ్వు నిజంగా నా మాట విన్నావా?
ఈసారి, పిజ్జా ఆర్డర్ చేసే ముందు నన్ను అడుగు.
భోజనం సిద్ధమయ్యాక చెప్పు.
ఇది విచిత్రంగా ఉంది.
నువ్వు ఇప్పటివరకు నాకు చెప్పలేదంటే నమ్మలేకపోతున్నాను.
డాక్టర్ వీటిని నా చెవిలోకి పంపినప్పుడు ఇవి చిన్నగా ఉన్నాయి,
కానీ ఆ ఆకుపచ్చ, మెరిసే ద్రవాన్ని తాగిన తరువాత ఇవి పెద్దగా పెరిగి ఉంటాయి.
ఆ వాక్యంలో ఎన్ని తప్పులు ఉన్నాయో తెలుసా?
అయితే, ఇప్పుడు ఏం చేద్దాం?
నేను వదిలిపెట్టడం లేదు.
నిజంగానా? కానీ, ఒక గంట ముందు, నువ్వు నాకు ఫోన్ చేసి
నీ చెవి నుంచి నానోబోట్స్ బయటకు తీస్తూ కంగారుపడిపోయావు.
-నాకు తెలుసు, కానీ… -నీలో రోబోలు తిరుగుతున్నాయి, బాబు.
కానీ, అవి పని చేస్తున్నాయి. చూశావా?
ఇంకా వేగంగా పెరగాలని ఈ నియంత్రణలని పెంచాను.
-ఏదీ నన్ను చూడనివ్వు. -బహుశా అది దుష్ప్రభావం కావచ్చా?
కానీ నేను ఇప్పుడు బాగానే ఉన్నాను. కంగారుపడకు.
లేదా బహుశా అవి ఇంక ఎదగకపోవచ్చు.
సరే…
బాబూ, ఒక రహస్య కంపెనీ నీలో కొన్ని లక్షల రోబోలని ఎక్కించేలా చేశావు.
నువ్వు అలా అంటున్నావా…
చూడు, బాబు, నీకు ఎలాంటి కీడు జరగడం నాకు ఇష్టం లేదు.
నువ్వు నా ప్రాణస్నేహితుడివి.
సరే. రేపు స్కూల్ అయ్యాక నేను మళ్లీ ఆ డాక్టర్ ని కలుస్తాను.
-వేగంగా కదులుతున్నావు. -ఈ రోజు నేను ఆడలేను, శారా.
మనం ముందే అనుకున్నాం కదా.
సారీ. నేను వేరే చోటుకి వెళ్లాలి.
జేకబ్! నీకు దెబ్బ తగిలిందా?
అక్కడే ఉండు.
…మూసి వేస్తున్నాం…
శారా! నన్ను అనుసరించావా?
నువ్వు విచిత్రంగా ప్రవర్తిస్తున్నావు, ఇంకా కంగారుగా వెళ్లిపోయావు.
అది ఎందుకంటే నువ్వు ఇదంతా చూడటం నాకు ఇష్టం లేదు.
వీళ్లు చేసిన ఒక వైద్యపరీక్షకి నేను నమోదయ్యాను.
"వాళ్లు" ఎవరో కూడా నాకు తెలియదు, కానీ ఇప్పుడు వాళ్లు వెళ్లిపోయారు.
డాక్టర్ క్రజ్, ఏం జరుగుతోంది?
థర్టీన్, నువ్వు ఇక్కడ ఉండకూడదు.
నువ్వు మళ్లీ ఎందుకు వచ్చావు, సెవెన్?
సెవెన్? నాకు అర్థం కాలేదు. నువ్వు పొట్టిగా కూడా లేవు కదా.
వాళ్లు నా మోకాలు గాయాన్ని నయం చేస్తాం అన్నారు.
ఆ వైద్యపరమైన ప్రయోగం పూర్తయింది.
ఆగు.
ఈ మెడిబోట్స్ ని నా లోపల నుండి బయటకు తీయండి. ఇప్పుడే.
వాటిని తొలగించడానికి ఎలాంటి ప్రక్రియ లేదు.
నువ్వు సంతకం చేసిన పత్రంలో ఆ వివరణ ఉంది.
ఆ మెడిబోట్స్ నీలో ఎప్పటికీ భాగంగా ఉంటాయి.
నేను కేవలం ట్రాక్ జట్టులోకి ప్రవేశించాలని ఆశించాను. కానీ ఇప్పుడు నేను పట్టించుకోను.
నేను పొట్టిగా ఉన్నాను. మంచిది. నేను దీనిని ఎదుర్కోగలను.
నేను ఎలా ఉన్నానో అందుకు సంతోషించి ఉండాల్సింది.
నేను నేనుగా ఉండాలి అనుకుంటున్నా.
నువ్వు ఇంకా అలాగే ఉన్నావు. కానీ "నువ్వు" మారిపోయావు.
ఈ ప్రయోగం విఫలమైందని డాక్టర్ క్రజ్ చెప్పింది.
ఇది పూర్తయిందని చెప్పింది కదా.
బహుశా ఇది గొప్పగా జరిగి ఉండచ్చు, అందుకే వాళ్లు పరీక్షలు జరపకపోవచ్చు.
అయితే, ఇప్పుడు ఏం చేద్దాం?
మంచి అయినా చెడు అయినా, ఇప్పుడు మనం ఎలా ఉన్నామో దానినే స్వీకరిద్దాం.
తెలుగు అనువాదం: సతీశ్ కుమార్